ka en ka ka ka ka ka ka ka ka en en ka ka ka en ka ka ka ka ka ca es es ne en en ka en en en ka ka en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en en en en en en en en
Date: October 17, 2017Author: litagora 0 Comments
ორშაბათობით თეთრი ტანსაცმელი დარეცხე და გასაშრობად ქვების გროვაზე გაშალე; სამშაბათობით ფერადი ტანსაცმელი დარეცხე და სარეცხის თოკზე გაფინე; მზეში თავშიშველმა არ იარო; გოგრის ოლადები გავარვარებულ ტკბილ ზეთში შეწვი; საცვალები გახდისთანავე ჩადე წყალში; ბლუზისათვის ბამბის ყიდვისას დარწმუნდი, რომ მწებავ ნივთიერებას არ შეიცავს, თორემ გარეცხვის შემდეგ მოეშვება; მარილიანი თევზი მომზადებამდე ღამით წყალში დატოვე;
მართალია, რომ საკვირაო სკოლაში ბენას მღერი? ყოველთვის ისე ჭამე, სხვებს გული არ აერიოთ; კვირაობით ეცადე ლედივით იარო და არა კახპასავით, რომელიც ასე ძალიან გინდა იყო; საკვირაო სკოლაში ბენა არ იმღერო; გზაც რომ გკითხონ, ნავსადგურის ვირთხა ბიჭებს მაინც არ გამოელაპარაკო; ქუჩაში ხილი არ ჭამო — ბუზები აგედევნებიან; მაგრამ კვირაობით ბენას არ ვმღერი და საკვირაო სკოლაში საერთოდ არ ვმღერი; აი, როგორ უნდა მიაკერო ღილი; აი, როგორ უნდა გააკეთო კილო ღილისთვის, რომელიც ახლახანს მიაკერე; აი როგორ უნდა შემოკანტო კაბის ჩამოვარდნილი კალთა, რათა არ გამოიყურებოდე კახპასავით, რომელიც ასე ძალიან გინდა იყო; აი, როგორ უნდა დააუთოო მამაშენის ხაკის პერანგი, რათა არ დაიჭმუჭნოს; აი როგორ უნდა დააუთოო მამაშენის ხაკის შარვალი, რათა არ დაიჭმუჭნოს; აი, როგორ უნდა გაზარდო ბამი — სახლისგან მოშორებით, რადგან ბამის ხე წითელ ჭიანჭველებს იზიდავს; ტაროს გაზრდისას დარწმუნდი, რომ საკმარის წყალს იღებს, თორემ ჭამისას ყელი აგექავება;
აი, როგორ უნდა გამოგავო კუთხეში; აი, როგორ უნდა გამოგავო სახლი მთლიანად; აი, როგორ უნდა გამოგავო ეზო; აი, როგორ უნდა გაუღიმო იმას, ვინც არც ისე ძალიან მოგწონს; აი, როგორ უნდა გაუღიმო იმას, ვინც საერთოდ არ მოგწონს; აი როგორ უნდა გაუღიმო იმას, ვინც ძალიან მოგწონს; აი, როგორ უნდა გაშალო მაგიდა ჩაისთვის; აი, როგორ უნდა გაშალო მაგიდა ვახშმისთვის; აი, როგორ უნდა გაშალო მაგიდა მნიშვნელოვან სტუმრებთან ერთად ვახშმისთვის; აი, როგორ უნდა გაშალო მაგიდა სადილისთვის; აი როგორ უნდა გაშალო მაგიდა საუზმისთვის; აი, როგორ უნდა მოიქცე მამაკაცებთან, რომლებიც კარგად არ გიცნობენ, რათა შენში არ დაინახონ კახპა, რომლადაც ჩამოყალიბებას ასე მკაცრად გიკრძალავ; დაიბანე ყოველდღე, თუნდაც ამის გაკეთება საკუთარი ნერწყვით მოგიწიოს;
ბურთულებით თამაშისას არ ჩაიცუცქო — ბიჭი არ ხარ, და ეს შენც იცი; უცხო ხალხის ყვავილები არ დაკრიფო — შეიძლება რამე შეგეყაროს; შაშვებს ქვები არ ესრელო, რადგან შეიძლება ისინი შაშვები საერთოდ არ იყვნენ; აი, როგორ უნდა მოამზადო პურის პუდინგი; აი, როგორ უნდა მოამზადო დოკუნუ; აი, როგორ უნდა მოამზადო ხორციანი ცხარე კერძი; აი, როგორ უნდა მოამზადო კარგი წამალი გაციებისთვის; აი, როგორ უნდა მოამზადო წამალი ბავშვის მოსაშორებლად, სანამ ის ბავშვად ქცევას მოასწრებს; აი, როგორ უნდა დაიჭირო თევზი; აი, როგორ უნდა გადაყარო თავის ხიფათში ჩაუგდებლად თევზი, რომელიც არ მოგწონს; აი, როგორ უნდა დააფრთხო მამაკაცი; აი, როგორ გაფრთხობს მამაკაცი; აი, როგორ უნდა გიყვარდეს მამაკაცი, და თუ ეს არ იმუშავებს, სხვა გზებიც არსებობს, და თუ არც ისინი იმუშავებს, ნუ დაღონდები, რომ დანებება მოგიწია; აი, თუ მოგინდება, როგორ უნდა აიფურთხო ჰაერში და აი, როგორ უნდა გაიქცე სწრაფად, რათა ფურთხი ზედ არ დაგეცეს; აი, როგორ უნდა მოიქცე, როცა გიჭირს; პური ყოველთვის ხელით მოსინჯე, რათა დარწმუნდე, რომ ახალია; მაგრამ თუ ხაბაზი პურის ხელით მოსინჯვის ნებას არ მაძლევს?; გინდა თქვა, რომ საბოლოოდ მაინც ისეთი ქალი დადგები, რომელსაც ხაბაზი პურთან მისვლის ნებას არ მისცემს?
View all posts by litagora
Previous Previous post: ქალი სარკეში – პირველი ქართველი კოსმოსში
Next Next post: Moneyball – მას არ სჭირდებოდა მესები
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
ჩარლზ ბუკოვსკი: მონებს არასდროს უხდიან იმდენს, რომ გათავისუფლდნენ...
ეჟენ დელაკრუას თავისუფლება მიუძღვება ხალხს | რატომ ვტყუვდებით?
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.